أربيل - ضحى هاشم:
اسمي عبدالله وعمري أكثر من 60 سنة.
آني من قضاء مخمور وهاي ثاني مرة أنزح بيها. أول مرة من صدام حسين سنة 1978 لما جبرنا على ترك قرانا وإجينه سكنا أربيل. رجعنا للقرى بعد تغير النظام. لكن داعش أجبرنا مرة ثانية نترك مناطقنا. حاليا أسكن بأربيل آني وعائلتي. انجبرت على بيع السبح.
أولادي خريجين كليات وماكو فرص عمل إلهم وانجبروا يشتغلون عمال.
تركت أرضي بعد دخول داعش وره ما حصدت سيارتين شعير وحوالي 700 تنكة حنطة. والغنم وكل حلالي والحصادات اللي أشتغل بيها أخذها داعش.
هسه آني ساكن بيت 100 متر بعد ما كان عندي 45 دونم. وهسة حتى إذا نرجع بس نخاف من الألغام بعد تحرير أراضينا.
يمكنكم التواصل معنا وإرسال الفيديوهات والصور لموقعنا عبر تطبيق "واتساب" على الرقم 001202277365